b'\n_START_ARTICLE_\nPalarong Olimpiko\n_START_SECTION_\nAng Sinaunang Olimpiko\n_START_PARAGRAPH_\nAng Sinaunang Palarong Olimpiko ay mga serye ng paligsahan na ginaganap sa pagitan ng mga kinatawan ng iba\'t-ibang mga lungsod-bansa at mga kaharian ng Sinaunang Gresya. Itong mga palaro ay pangunahing itinatampok ang atletang palaro kundi pati rin ang mga labanan at pabilisan ng kalesa. Habang ang mga palaro, lahat ng mga paglalaban na ginaganap sa pagitan ng mga lungsod-bansa ay ihihinto hanggang ang mga palaro ay matapos.\n_START_SECTION_\nMuling-buhay\n_START_PARAGRAPH_\nUnang ipinadama ang muling pagbuhay sa mga Palarong Olimpiko ng makatang Griyego at patnugot ng pahayagang si Alexandros Soutsos (kilala rin bilang Panagiotis Soutsos) sa kaniyang tulang "Diyalogo ng Patay" (Dialogue of the Dead) noong 1833. Tinangkilik ni Evangelos Zappas ang unang pangkamakabagong panahong pandaigdigang Palarong Olimpiko noong 1859. Ginugulan niya ng salapi ang pagpapagawa at pagkukumpuni ng Estadyong Panateniko (Panathenian Stadium) para sa Palarong Olimpikong ginanap doon noong 1870 at 1875. Itinala at inihayag ito sa mga pahayagan at mga lathalain sa buong mundo kabilang na ang London Review, nagsabing "ang Palarong Olimpiko, na natigil ng ilang mga daantaon, ay muling binuhay kamakailan lamang! Talagang narito ang isang pambihirang balita... muling binuhay ang mga klasikong palaro ng sinaunang panahon malapit sa Athens.'